Uspješni trgovci danas stvaraju prostore s jedinstvenim svjetlosnim potpisom. Rasvjeta tako pomaže u pamćenju tvrtke, stvaranju branda, i u konačnici nagrađuje tvrtku vjernošću i ponavljanjem posjeta. LED svjetiljke se mogu kombinirati na gotovo neograničene načine prilikom isticanja novih proizvoda, odnosno u svrhu povećanja prodaje postojećih.
Razmislite ponajprije o tome kako želite da se korisnici osjećaju kada dođu u vaš prodajni prostor. U prvom koraku osjetite kako pojedina vrsta svjetiljki djeluje u prostoru. U drugom koraku odlučite o boji (bijelog) svjetla koju svjetiljke stvaraju. Izbor svjetiljki i njihov raspored, te boja svjetla što izlazi iz njih stvaraju atmosferu.
Višestruke izvore svjetla možete koristiti za stvaranje kontrasta oko vaših proizvoda. Kontrast služi privlačenju posjetitelja prema isticanim proizvodima. Da bi ovo postigli potrebno je upotrijebiti i razmjestiti reflektore kako bi osvjetljavali željeno područje. Takve primjere vidimo na slici 4. Radi boljeg učinka, pozadinu ovih prostora ostavite u sjeni.